

**KĖDAINIŲ RAJONO SAVIVALDYBĖS KONTROLĖS IR AUDITO TARNYBA**

Biudžetinė įstaiga, J. Basanavičiaus g. 36, LT-57288 Kėdainiai, tel. (8 347) 69 504, faks. (8 347) 69504 Duomenys kaupiami ir saugomi Juridinių asmenų registre, kodas 188608971 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Kėdainių rajono savivaldybės tarybai  Kėdainių rajono savivaldybės administracijos  direktoriui Arūnui Kacevičiui | 2020-06-17 Nr. K5-37 |

**IŠVADA**

**DĖL ILGALAIKĖS BANKO PASKOLOS ĖMIMO INVESTICINIAM PROJEKTUI „KĖDAINIŲ LOPŠELIO-DARŽELIO „VAIKYSTĖ“ VIEŠOJO PASTATO ENERGETINIO EFEKTYVUMO DIDINIMAS“**

2020 m. birželio 17 d. Nr. K7-/4

Kėdainiai

Vadovaujantis Kėdainių rajono savivaldybės administracijos raštu [[1]](#footnote-1), kuriuo prašoma parengti išvadą dėl ilgalaikės paskolos iki 100 000 (vieno šimto tūkstančių) Eur iš banko ėmimo.

Kėdainių rajono savivaldybės kontrolės ir audito tarnyba yra subjektas, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas Kėdainių rajono savivaldybės (toliau – Savivaldybė) turtas ir patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai. Tarnyba, vykdydama jai pavestas funkcijas, rengia ir Savivaldybės tarybai teikia sprendimams priimti reikalingas išvadas dėl Savivaldybės paskolų ėmimo[[2]](#footnote-2).

Biudžeto sandaros įstatyme nustatyta, kad savivaldybės, vadovaujantis Seimo patvirtintų skolos, skolinimosi ir garantijų limitu, Vyriausybės nustatyta tvarka gali imti iš vidaus kreditorių arba užsienio kreditorių ilgalaikes (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) paskolas investicijų projektams finansuoti ir ankstesniems skoliniams įsipareigojimams vykdyti.

Savivaldybių skolos bei skolinimosi limitų taikymo tvarką reglamentuoja Vyriausybės patvirtintos Savivaldybių skolinimosi taisyklės.

*Savivaldybės skolos limitas*

Pagal 2020 metų valstybės biudžeto ir savivaldybių biudžetų finansinių rodiklių patvirtinimo įstatymo nuostatas, savivaldybių skolos limitas negali viršyti 60 procentų ir skaičiuojamas nuo šio įstatymo 6 priede nurodytų prognozuojamų savivaldybės biudžeto pajamų.Nurodytos 2020 metų prognozuojamos Savivaldybės biudžeto pajamos – 28 828,0 tūkst. Eur. Savivaldybės skolos limitas 17 296,8 tūkst. Eur.

Savivaldybės skoliniai įsipareigojimai, skaičiuojami į skolos limitą, 2019 m. gruodžio 31 d. buvo ***3 958,8 tūkst. Eur arba sudaro 13,7 proc. skolos limito***, tai Savivaldybės pagal pasirašytas ilgalaikių paskolų sutartis su kredito įstaigomis paimtų ir negrąžintų paskolų likutis.

2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 str. 1 d. 2 punkte *reglamentuotas papildomas savivaldybių metinis grynasis skolinimasis,* t. y., savivaldybės metinio grynojo skolinimosi suma finansų ministro nustatyta tvarka atrinktiems projektams, kuriais prisidedama prie regiono ir (arba) savivaldybės socialinės ir ekonominės plėtros tikslų, nustatytų strateginio planavimo dokumentuose, ir mažinamos savivaldybės biudžeto išlaidos ir (arba) didinamos savivaldybės biudžeto pajamos, yra ne daugiau kaip 10 procentų šio įstatymo 6 priede nurodytų prognozuojamų savivaldybės biudžeto pajamų, o visų savivaldybių bendra metinio grynojo skolinimosi suma šiems projektams yra ne daugiau kaip 0,5 procentai šio įstatymo 6 priede nurodytų prognozuojamų visų savivaldybių biudžetų pajamų. Kiekvienos savivaldybės biudžeto atitiktis Fiskalinės sutarties įgyvendinimo konstitucinio įstatymo nuostatoms turi būti pasiekta per ketverių metų laikotarpį, skaičiuojant nuo pirmų metų, kai pradedama naudoti metinio grynojo skolinimosi suma. Savivaldybės metinio grynojo skolinimosi suma pagal šias nuostatas 2020 metams ***sudaro 2 882,8 tūkst. Eur.***

Kėdainių rajono savivaldybė, vadovaudamasi 2019 m. gruodžio 17 d. įstatymo Nr. XIII-2695 12 straipsnio 1 dalies 2 punktu[[3]](#footnote-3) kreipėsi į Viešųjų investicijų plėtros agentūrą dėl „Kėdainių lopšelio-darželio „Vaikystė“ viešojo pastato, esančio Mindaugo g. 21, Kėdainių m., Kėdainių r. sav., energinio efektyvumo didinimas“ projekto tinkamumo finansuoti savivaldybės pasiskolintomis lėšomis ir *gavo Lietuvos Respublikos Finansų ministerijos pritarimą*. Projekto tikslas didinti energijos vartojimo Kėdainių lopšelio-darželio „Vaikystė“ pastatui šildyti efektyvumą, mažinti į atmosferą išmetamų šiltnamio efektą sukeliančių dujų (CO2) kiekį bei užtikrinti pastato infrastruktūros atitiktį higienos normų reikalavimams. Šis projektas yra patvirtintas Kėdainių rajono savivaldybės 2020-2022 strateginiame veiklos plane.

Investicinio projekto „Kėdainių lopšelio-darželio „Vaikystė“ viešojo pastato, esančio Mindaugo g. 21, Kėdainių m., Kėdainių r. sav., energinio efektyvumo didinimas“ bendra finansavimo suma 628,4 tūkst. Eur. Lietuvos Respublikos Finansų ministerijos pritarimą 2020 m. skolintis 100 000 Eur, o 2021 m. planuojama skolintis 528 400 tūkst. Eur. projektui įgyvendinti.

Planuojama savivaldybės skola 2020-12-31 4 058,8 tūkst. Eur arba 14,07 proc. prognozuojamų savivaldybės biudžeto pajamų (skola negali viršyti 60 proc. prognozuojamų savivaldybės biudžeto pajamų t. y. 17 296, 8 tūkst. Eur).

Skola kredito įstaigoms neviršys Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnyje nustatyto skolinimosi limito.

**Išvada**

Įvertinus Kėdainių rajono savivaldybės biudžeto finansines galimybes, savivaldybės taryba galėtų priimti sprendimą imti iki 100,0 tūkst. Eur ilgalaikę paskolą investicinio projekto „Kėdainių lopšelio-darželio „Vaikystė“ viešojo pastato, esančio Mindaugo g. 21, Kėdainių m., Kėdainių r. sav., energinio efektyvumo didinimas“ finansuoti.

Savivaldybės kontrolierė Zita Valiauskienė

1. 2020-06-16 raštas Nr. AS-3124 [↑](#footnote-ref-1)
2. Lietuvos Respublikos vietos savivaldos įstatymo 1994 m. liepos 7 d. Nr.I-533 (aktuali redakcija). [↑](#footnote-ref-2)
3. Lietuvos Respublikos 2020 metų valstybės ir savivaldybių biudžetų finansinių rodiklių patvirtinimo įstatymo 2019 m. gruodžio 17 d. įstatymas Nr. XIII-2695 [↑](#footnote-ref-3)